
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 13 


14 Ιανουάριου 2002 


ΑΠΟΦΑΣΕΙ Σ 

Αριθ. Δ. 1622/931 

Απλοποιημένη διαδικασία απόδειξης της καταγωγής ή 
της ελεύθερης κυκλοφορίας των εμπορευμάτων από 
εγκεκριμένο εξαγωγέα και καθορισμός αρμοδιότητας 
για τη χορήγηση άδειας «εγκεκριμένου εξαγωγέα». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

1. Έχοντας υπόψη: 

α. Τις διατάξεις του άρθρου 27 σε συνδυασμό με τις δια¬ 
τάξεις του άρθρου 20, παρ. 3, στοιχεία δ και ε του Καν 
(ΕΟΚ) 2913/92 του Συμβουλίου της Ευρωπαϊκής Ένωσης 
«περί θεσπίσεως κοινοτικού τελωνειακού κώδικα». 

β. Τα πρωτόκολλα καταγωγής που επισυνάπτονται σε 
προτιμησιακές Συμφωνίες που έχει συνάψει η Κοινότητα 
με ορισμένες τρίτες χώρες τα οποία προβλέπουν τη δυ¬ 
νατότητα απλοποιημένης διαδικασίας απόδειξης της κα¬ 
ταγωγής με δήλωση του εξαγωγέα στο εμπορικό τιμολό¬ 
γιο. 

γ. Τον Καν (ΕΟΚ) 2454/93 για τον καθορισμό ορισμένων 
διατάξεων εφαρμογήςτου Καν (ΕΟΚ) 2913/92, και ειδικό¬ 
τερα τις διατάξεις περί δασμολογικών προτιμήσεων που 
χορηγεί η Κοινότητα σε ορισμένα προϊόντα καταγωγής, 
είτε αναπτυσσομένων χωρών, είτε χωρών των δυτικών 
Βαλκανίων, που προβλέπουν τη δυνατότητα απλοποιημέ¬ 
νης διαδικασίας απόδειξης της καταγωγής με δήλωση 
του εξαγωγέα στο εμπορικό τιμολόγιο. 

δ. Την απόφαση 1/2001 (άρθρο 11) της Επιτροπής Τε- 
λωνειακής Συνεργασίας Ε. Κοινότητας - Τουρκίας, για την 
τροποποίηση της απόφασης 1/96, σχετικά με τον καθορι¬ 
σμό λεπτομερών κανόνων εφαρμογής της απόφασης 
1/95 του Συμβουλίου Σύνδεσης Ε.Κ. - Τουρκίας. 

ε. Τον Κανονισμό (ΕΚ) 1207/11.6.2001 (άρθρα 1 και 8) 
του Συμβουλίου της Ε. Ένωσης σχετικά με τις διαδικασίες 
διευκόλυνσης της έκδοσης πιστοποιητικών κυκλοφορίας 
ΕΙΙΡ11, της σύνταξης δηλώσεων τιμολογίου και εντύπων 
ΕΨΒ2 και της έκδοσης ορισμένων αδειών εγκεκριμένου 
εξαγωγέα, σύμφωνα με τις διατάξεις που διέπουντις προ- 
τιμησιακές συναλλαγές μεταξύ της Ε.Κ. και ορισμένων 
χωρών. 

στ. Τις διατάξεις του Π.Δ. 284/88 «Περί Οργανισμού του 
Υπουργείου Οικονομικών και Νομαρχιακών Οικονομικών 


Υπηρεσιών» (ΦΕΚΑ/128/88) όπως ισχύει μετά την τροπο¬ 
ποίησή του από το Π.Δ. 249/98 (ΦΕΚΑ/186/98). 

ζ. Τις διατάξεις του Π.Δ. 248/98 «Περί ενοποίησης και 
κατάργησης Τελωνειακών Αρχών» (ΦΕΚ Α/186/98). 

η. Την αριθ. 1100383/1330/Α 0006/31.10.2001 κοινή 
απόφαση του Πρωθυπουργού και του Υπουργού Οικονο¬ 
μικών «περί καθορισμού αρμοδιοτήτων των Υφυπουργών 
Οικονομικών» (ΦΕΚ 1485/Β/31.10.2001). 

2. Εκτιμώντας το γεγονός: 

α. Ότι η προώθηση του εξαγωγικού εμπορίου της χώ¬ 
ρας συναρτάται, μεταξύ άλλων, με την εφαρμογή απλο¬ 
ποιημένων διαδικασιών απόδειξης της καταγωγής ή της 
ελεύθερης κυκλοφορίας των εμπορευμάτων. 

β. Ότι βάσει της προβλεπόμενης, τόσο σε ορισμένες 
προτιμησιακές Συμφωνίες όσο και στον Εφαρμοστικό Τε¬ 
λωνειακό Κώδικα, απλοποιημένης διαδικασίας είναι δυ¬ 
νατόν, η απόδειξη της καταγωγής των εμπορευμάτων να 
παρέχεται με σχετική δήλωση του «εγκεκριμένου εξαγω¬ 
γέα» στο τιμολόγιο, στο δελτίο παράδοσης ή σε άλλο 
εμπορικό έγγραφο χωρίς να απαιτείται η έκδοση πιστο¬ 
ποιητικού κυκλοφορίας και χωρίς νατίθεται όριο αξίας για 
τα εξαγόμενα προϊόντα. 

γ. Ότι βάσει του άρθρου 11 της απόφασης 1/2001 της 
Επιτροπής Τελωνειακής Συνεργασίας Ε.Κ. - Τουρκίας, εί¬ 
ναι δυνατόν, οι Τελωνειακός Αρχές να επιτρέπουν σε 
«εγκεκριμένο εξαγωγέα» να εκδίδει πιστοποιητικά κυκλο¬ 
φορίας Α.ΤΒ., χωρίς να υφίσταται υποχρέωση του τελευ¬ 
ταίου να προσκομίζει τα πιστοποιητικά για θεώρηση στο 
Τελωνείο κατά το χρόνο της εξαγωγής. 

δ. Ότι βάσει των Πρωτοκόλλων Καταγωγής (άρθρο 22) 
στις Ευρωμεσογειακές Συμφωνίες Σύνδεσης Ε.Κ. - Τυνη¬ 
σίας και Ε.Κ. - Μαρόκου, είναι επίσης δυνατόν, οι Τελω¬ 
νειακός Αρχές να επιτρέπουν σε «εγκεκριμένο εξαγωγέα» 
να εκδίδει πιστοποιητικά κυκλοφορίας ΕΨΒ1, χωρίς να 
υφίσταται υποχρέωση του τελευταίου να προσκομίζει τα 
πιστοποιητικά για θεώρηση στο Τελωνείο κατά το χρόνο 
της εξαγωγής. 

ε. Ότι στο πλαίσιο της ενιαίας αγοράς, έχει διαπιστωθεί 
πως οι επιχειρήσεις που εξάγουν εμπορεύματα από ένα ή 
περισσότερα κράτη μέλη της Ε. Ένωσης, εκτός του Κρά¬ 
τους στο οποίο είναι εγκατεστημένες και επιθυμούν να 
χρησιμοποιούν απλοποιημένες διαδικασίες για τη σύντα¬ 
ξη αποδεικτικού καταγωγής, είναι ορισμένες φορές υπο- 

χρεωμένες να ζητούν ξεχωριστή άδεια για κάθε κράτος 
μέλος εξαγωγής. 

στ. Ότι είναι επιθυμητό να απλοποιηθεί η αναφερόμενη 
στην παράγραφο (ε) διαδικασία και ταυτόχρονα να εξα- 
σφαλισθεί η συνέχιση της ορθής εφαρμογής των προτι- 
μησιακών δασμολογικών καθεστώτων. 

ζ. Ότι είναι ανάγκη να καθορισθούν οι αρμόδιες Τελω¬ 
νειακός Αρχές για τη χορήγηση άδειας «εγκεκριμένου 
εξαγωγέα», όσο και εκείνες οι οποίες θα είναι επιφορτι¬ 
σμένες με τον έλεγχο της τήρησης από τους εγκεκριμέ¬ 
νους εξαγωγείς, των όρων για τη χορήγηση άδειας «εγκε¬ 
κριμένου εξαγωγέα». 

η. Ότι η απόφαση αριθ. Δ. 1374/609/23.10.1997 (ΦΕΚ 
985/Β/7.11.1997) πρέπει να αντικατασταθεί από την πα¬ 
ρούσα απόφαση προκειμένου να ληφθούν υπόψη οι τε¬ 
λευταίες εξελίξεις στον τομέα της προτιμησιακής κατα¬ 
γωγής. 

θ. Ότι από τις διατάξεις της απόφασης αυτής δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Άρθρο 1 

Πεδίο εφαρμογής 

1. Η κατά τις διατάξεις του άρθρου 6 της παρούσας 
απόφασης απλοποιημένη διαδικασία πιστοποίησης της 
καταγωγής από «εγκεκριμένους εξαγωγείς» με δήλωση 
στο τιμολόγιο ή άλλο εμπορικό έγγραφο, ανεξάρτητα 
από την αξία των εξαγόμενων εμπορευμάτων εφαρμόζε¬ 
ται, τόσο στις Προτιμησιακές Συμφωνίες που έχει συνά¬ 
ψει η Κοινότητα με τις χώρες που διαλαμβάνονται στο συ¬ 
νημμένο Παράρτημα I, όσο και στα αυτόνομα προτιμη- 
σιακά καθεστώτα του Εφαρμοστικού Τελωνειακού 
Κώδικα που διαλαμβάνονται στο ίδιο Παράρτημα. 

2. Η κατά τις διατάξεις του άρθρου 7 της παρούσας 
απόφασης απλοποημένη διαδικασία θεώρησης των πι¬ 
στοποιητικών κυκλοφορίας Α.ΤΡ. από «εγκεκριμένους 
εξαγωγείς» εφαρμόζεται στα πλαίσια των διατάξεων των 
σχετικών αποφάσεων της Επιτροπής Τελωνειακής Συ¬ 
νεργασίας Ε.Κ. - Τουρκίας που διαλαμβάνονται στο συ¬ 
νημμένο Παράρτημα II. 

3. Η κατά τις διατάξεις του άρθρου 8 της παρούσας 
απόφασης απλοποιημένη διαδικασία θεώρησης των πι¬ 
στοποιητικών κυκλοφορίας ΕΨΗ1 από «εγκεκριμένους 
εξαγωγείς» εφαρμόζεται στις Ευρωμεσογειακές Συμφω¬ 
νίες που έχει συνάψει η Κοινότητα με τις χώρες που δια¬ 
λαμβάνονται στο συνημμένο Παράρτημα III. 

Άρθρο 2 

Αρμόδια Τελωνειακή Αρχή για τη χορήγηση της 
άδειας «εγκεκριμένου εξαγωγέα» 

1. Οι Τελωνειακές Περιφέρειες ορίζονται ως αρμόδιες 
Τελωνειακός Αρχές για τη χορήγηση των αδειών «εγκε¬ 
κριμένου εξαγωγέα», χάριν συντομίας «Άδεια Ε.Ε.» που 
προβλέπεται από τις διατάξεις των στα Παραρτήματα I, II 
και III αναφερομένων συμφωνιών Ε.Ε. - Τρίτων Χωρών και 
αυτόνομων καθεστώτων. 

2. Η παραπάνω αρμοδιότητα των τελωνειακών περιφε¬ 
ρειών καλύπτει τόσο την παραλαβή των αιτήσεων των εν¬ 
διαφερομένων για τη χορήγηση της «Άδειας Ε.Ε.» όσο και 
την έκδοση της «Άδειας Ε.Ε.» μετά από προηγούμενη Έκ¬ 
θεση επιτροπής που συντίθεται από: 


-τον Προϊστάμενο Δασμολογικών Διαδικασιών, ωςπρό- 
εδρο του πλησιέστερου στην έδρα της επιχείρησης Τε¬ 
λωνείου Α'Τάξης. 

- δύο ελεγκτές του ίδιου Τελωνείου, και 

- ένα υπάλληλο του ίδιου Τελωνείου για την άσκηση 
γραμματειακών καθηκόντων. 

3. Προκειμένου για ενδιαφερόμενες εξαγωγικές επιχει¬ 
ρήσεις που εμπίπτουν στην τοπική αρμοδιότητα των Νο¬ 
μαρχιών Αθηνών, Ανατολικής Αττικής, Δυτικής Αττικής 
και Πειραιά, η προαναφερόμενη Επιτροπή συντίθεται από 
τελωνειακούς υπαλλήλους που ασκούντο καθήκοντατης 
παραγράφου 2: 

- στο Ζ' Τελωνείο Ελευθέρων Τελωνειακών Συγκροτη¬ 
μάτων, για τις επιχειρήσεις που εξάγουν πετρελαιοειδή 
και λοιπά ενεργειακά προϊόντα. 

- στο Β' Τελωνείο Οινοπνευματωδών και Καπνικών, για 
τις επιχειρήσεις που εξάγουν οινοπνευματώδη και καπνι¬ 
κά προϊόντα. 

- στο Γ' Τελωνείο Εξαγωγής και Μεταφοράς, για όλες 
τις υπόλοιπες επιχειρήσεις. 

4. Προκειμένου για ενδιαφερόμενες εξαγωγικές επιχει¬ 
ρήσεις που εμπίπτουν στην τοπική αρμοδιότητα της Νο¬ 
μαρχίας Θεσσαλονίκης, η προαναφερόμενη Επιτροπή 
συντίθεται από τελωνειακούς υπαλλήλους που ασκούντο 
καθήκοντα της παραγράφου 2: 

- στο ΣΤ' Τελωνείο Ελευθέρων Τελωνειακών Συγκροτη¬ 
μάτων, για τις επιχειρήσεις που εξάγουν πετρελαιοειδή 
και λοιπά ενεργειακά προϊόντα. 

- στο Ζ' Τελωνείο Οινοπνευματωδών και Καπνικών, για 
τις επιχειρήσεις που εξάγουν οινοπνευματώδη και καπνι¬ 
κά προϊόντα. 

- στο Δ' Τελωνείο Εξαγωγής και Μεταφοράς, για όλες 
τις υπόλοιπες επιχειρήσεις. 

5. Σε κάθε περίπτωση υποβολής αίτησης χορήγησης 
«Άδειας Ε.Ε.» η προαναφερόμενη Επιτροπή συγκροτείται 
με απόφαση του Προϊσταμένου της Τελωνειακής Περιφέ¬ 
ρειας. 

Άρθρο 3 

Όροι για τη χορήγηση «Άδειας Ε.Ε.» 

1. Η «Άδεια Ε.Ε.» στα πλαίσια των Συμφωνιών που ανα- 
φέρονται στο Παράρτημα I, χορηγείται σε εξαγωγικές 
επιχειρήσεις που πληρούν τα παρακάτω κριτήρια: 

α. πραγματοποιούν συχνά εξαγωγές στις προτιμησια- 
κές χώρες που περιλαμβάνονται στο Παράρτημα I, προϊ¬ 
όντων των οποίων η καταγωγή, βάσει των κανόνων που 
ισχύουν στις συμφωνίες αυτές, παραμένει η ίδια για με¬ 
γάλο χρονικό διάστημα. 

β. Τα λογιστικά τους βιβλία επιτρέπουν στις Τελωνεια- 
κές Αρχές να ελέγχουν τις συναλλαγές με τις χώρες του 
Παραρτήματος I. 

γ. Δεν έχουν διαπράξει σοβαρές ή επανειλημμένες πα¬ 
ραβάσεις της τελωνειακής ή φορολογικής νομοθεσίας. 

δ. Παρέχουν όλα τα εχέγγυα στο Τελωνείο Ελέγχουπου 
εκάστοτε ορίζεται, για την επαλήθευση του καταγόμενου 
χαρακτήρα των προϊόντων που εξάγουν και την τήρηση 
των λοιπών προϋποθέσεων που ορίζονται από τα πρωτό¬ 
κολλα καταγωγής των σχετικών συμφωνιών, ιδίως εκεί- 
νωνπου αφορούν στην απαγόρευση επιστροφής δασμών 
ή απαλλαγής από δασμούς όπως και της κοινοτικής νο¬ 
μοθεσίας «περί δηλώσεων προμηθευτή». 

2. Η «Άδεια Ε.Ε.» στα πλαίσια των διατάξεων των απο¬ 
φάσεων του Συμβουλίου Σύνδεσης Ε.Κ. - Τουρκίας που 
αναφέρονται στο Παράρτημα II, χορηγείται σε εξαγωγι- 
κές επιχειρήσεις που πληρούν τα παρακάτω κριτήρια: 

α. Πραγματοποιούν συχνά εξαγωγές στην Τουρκία. 

β. Τα λογιστικά τους βιβλία επιτρέπουν στις Τελωνεια- 
κές Αρχές να ελέγχουν τις συναλλαγές με τη χώρα αυτή. 

γ. Δεν έχουν διαπράξει σοβαρές ή επανειλημμένες πα¬ 
ραβάσεις της τελωνειακής ή φορολογικής νομοθεσίας. 

δ. Παρέχουν όλα τα εχέγγυο στο Τελωνείο Ελέγχουπου 
εκάστοτε ορίζεται για την επαλήθευση του καθεστώτος 
των εμπορευμάτων. 

3. Η «Άδεια Ε.Ε.» στα πλαίσια των Ευρωμεσογειακών 
Συμφωνιών που αναφέρονται στο Παράρτημα III, χορη¬ 
γείται σε εξαγωγικές επιχειρήσεις που πληρούν τα παρα¬ 
κάτω κριτήρια: 

α. Πραγματοποιούν συχνά εξαγωγές στις προτιμησια- 
κές χώρες που περιλαμβάνονται στο Παράρτημα III, προϊ¬ 
όντων των οποίων η καταγωγή, βάσει των κανόνων που 
ισχύουν στις συμφωνίες αυτές, παραμένει η ίδια για με¬ 
γάλο χρονικό διάστημα. 

β. Τα λογιστικά τους βιβλία επιτρέπουν στις Τελωνεια- 
κές Αρχές να ελέγχουν τις συναλλαγές με τις χώρες του 
Παραρτήματος III. 

γ. Δεν έχουν διαπράξει σοβαρές ή επανειλημμένες πα¬ 
ραβάσεις της τελωνειακής ή φορολογικής νομοθεσίας. 

δ. Παρέχουν όλα τα εχέγγυο στο Τελωνείο Ελέγχουπου 
εκάστοτε ορίζεται, για την επαλήθευση του καταγόμενου 
χαρακτήρα των προϊόντων που εξάγουν και την τήρηση 
των λοιπών προϋποθέσεων που ορίζονται από τα πρωτό¬ 
κολλα καταγωγής των σχετικών συμφωνιών όπως και της 
κοινοτικής νομοθεσίας «περί δηλώσεων προμηθευτή». 

4. Η «Άδεια Ε.Ε.» στα πλαίσια των εμπορικών σχέσεων 
της Κοινότητας με τρίτες χώρες των Παραρτημάτων I, II 
και III χορηγείται και σε εξαγωγικές επιχειρήσεις οι οποί¬ 
ες εξάγουν τακτικά εμπορεύματα από άλλα Κράτη - Μέλη 
εφόσον: 

α. Πληρούν κάθε φορά τα κριτήρια που αναφέρονται 
στις παραπάνω παραγράφους. 

β. Υποβάλλουν σχετική αίτηση. 

5. Η εκτίμηση των όρων που αναφέρονται στις παραπάνω 
παραγράφους πραγματοποιείται απάτην Επιτροπή του άρ¬ 
θρου 2 της παρούσας και τα σχετικά στοιχεία καταγράφο¬ 
νται αναλυτικά στην οικεία Έκθεση της Επιτροπής. 

Άρθρο 4 

Αίτηση για τη χορήγηση «Άδειας Ε.Ε.» 

Η αίτηση για τη χορήγηση «Άδειας Ε.Ε.» πρέπει να πε¬ 
ριλαμβάνει τα ακόλουθα στοιχεία: 

• όνομα και διεύθυνση της εξαγωγικής επιχείρησης, 

• πλήρη περιγραφή των προς εξαγωγή προϊόντων και 
ακριβή δασμολογική κλάση, 

• περιγραφή της παραγωγικής διαδικασίας στις περι¬ 
πτώσεις όπου η επιχείρηση είναι και παραγωγός των 
προϊόντων που εξάγει, 

• έγγραφα που αποδεικνύουν τον καταγόμενο χαρα¬ 
κτήρα των εμπορευμάτων ή την ελεύθερη κυκλοφορία 
τους, 

• δείγματα, φωτογραφίες ή άλλα έγγραφα σχετικά με 
την παραγωγική διαδικασία ή τη σύνθεση των εμπορευ¬ 
μάτων, 


• χώρες προς τις οποίες εξάγονται τα εμπορεύματα, 

• αριθμός εξαγωγών κατ’ έτος, 

• όνομα υπεύθυνου στην επιχείρηση, 

• συνημμένη υπεύθυνη δήλωση, ότι τα εμπορεύματα 
για τα οποία ζητείται η άδεια πληρούν τους κανόνες κα¬ 
ταγωγής ή ελεύθερης κυκλοφορίας που προβλέπονται 
στη συμφωνία με τη χώρα ή τις χώρες στις οποίες θα εξα¬ 
χθούν. 

Άρθρο 5 

Έκδοση «Άδειας Ε.Ε.» 

1. Η εκδιδόμενη με βάση την Έκθεση της Επιτροπής 
«Άδεια Ε.Ε.» πρέπει: 

• να φέρει αριθμό πρωτοκόλλου και πρόσθετο κωδικό 
αριθμό άδειας εγκεκριμένου εξαγωγέα που συντίθεται 
ανάλογα με την εκδίδουσα την «Άδεια Ε.Ε.» Τελωνειακή 
Περιφέρεια, από τον αριθμό 1 έως 10 ακολουθούμενο 
από τον αύξοντα αριθμό καταχώρησης της «Άδειας Ε.Ε.» 
σε ειδικό βιβλίο που τηρείται σε κάθε Τελωνειακή Περι¬ 
φέρεια, 

• να καθορίζει ως «Τελωνείο Ελέγχου»το Τελωνείο από 
το οποίο ορίστηκαν ο Πρόεδρος και τα μέλη της προβλε- 
πόμενης στο άρθρο 2, (παρ. 2, 3, 4) της παρούσας από¬ 
φασης, Επιτροπής. 

2. Το Τελωνείο Ελέγχου παρακολουθεί τη χρήση της 
«Άδειας Ε.Ε.» από την εξαγωγική επιχείρηση και έχει τη 
δυνατότητα να εισηγείται στην προϊσταμένη του Τελωνει- 
ακή Περιφέρεια, με την υποβολή σ’ αυτήν εμπεριστατω¬ 
μένης αναφοράς, την ανάκληση από την τελευταία της 
«Άδειας Ε.Ε.», όταν ο εγκεκριμένος εξαγωγέας παύει να 
πληροί τους όρους που ορίζονται στο άρθρο 3 ή δεν χρη¬ 
σιμοποιεί σωστά την «Άδεια Ε.Ε.». 

3. α) Η εκδιδόμενη «Άδεια Ε.Ε.» κοινοποιείται: 

• στο δικαιούχο, 

• στο Τελωνείο Ελέγχου, 

• στην αρμόδια Οικονομική Επιθεώρηση, 

• στη 17η Δασμολογική Δ/νση, Τμήμα Γ της Γενικής 
Δ/νσης Τελωνείων και Ε.Φ.Κ. του Υπουργείου Οικονομι¬ 
κών. 

β) Για την περίπτωση της παραγράφου 4 του άρθρου 3, 
η «Άδεια Ε.Ε.» κοινοποιείται, μέσω της 17ης Δασμολογι¬ 
κής Δ/νσης - Τμήμα Γ' του Υπουργείου Οικονομικών, στις 
αρμόδιες τελωνειακός αρχές των Κρατών - Μελών από τα 
οποία ο εγκεκριμένος εξαγωγέας θα πραγματοποιεί εξα¬ 
γωγές. 

Άρθρο 6 

Απλοποιημένη διαδικασία στα πλαίσια 
των συμφωνιών με τις χώρες του Παραρτήματος I 

1. Οι εξαγωγικές επιχειρήσεις στο όνομα των οποίων 
έχει εκδοθεί η «Άδεια Ε.Ε.», σε κάθε περίπτωση εξαγωγής 
προϊόντων τους, υποχρεούνται στηντήρηση των ακόλου¬ 
θων όρων: 

α. Η δήλωση στο τιμολόγιο συντάσσεται σύμφωνα μετο 
υπόδειγμα του συνημμένου Παραρτήματος IV και φέρει 
σε κάθε περίπτωση τον αριθμό «Άδειας Ε.Ε.». 

β. Η δήλωση στο τιμολόγιο συντάσσεται με γραφομη¬ 
χανή, με σφραγίδα ή με εκτύπωση στο τιμολόγιο, στο δελ¬ 
τίο παράδοσης ή σε άλλο εμπορικό έγγραφο και δεν είναι 
απαραίτητο να φέρει το πρωτότυπο της ιδιόχειρης υπο¬ 
γραφής του εγκεκριμένου εξαγωγέα, εφόσον ο τελευταί- 

ος παρέχει στις αρμόδιες τελωνειακός αρχές, γραπτή 
ανάληψη υποχρέωσης, ότι αποδέχεται την πλήρη ευθύνη 
για τις δηλώσεις τιμολογίου και ότι οι εν λόγω δηλώσεις 
ισχύουν, σαν να έφεραν πράγματι την ιδιόχειρη υπογρα¬ 
φή του. 

γ. Η δήλωση στο τιμολόγιο μπορεί να συνταχθεί, αν τα 
σχετικά προϊόντα μπορούν να θεωρηθούν ως προϊόντα 
καταγωγής Κοινότητας ή, στην περίπτωση του συστήμα¬ 
τος «διαγώνιου σώρευσης» της καταγωγής (Σύστημα 
«Πανευρωπαϊκής Σώρευσης»), μιας από τις χώρες που 
συμμετέχουν στο εν λόγω σύστημα, σύμφωνα με τις σχε¬ 
τικές διατάξεις που περιλαμβάνονται στα Πρωτόκολλα 
καταγωγής των προτιμησιακών συμφωνιών του Παραρ¬ 
τήματος I. 

δ. Η δήλωση στο τιμολόγιο προϋποθέτει, ότι η εξαγωγι- 
κή επιχείρηση είναι σε θέση να προσκομίσει ανά πάσα 
στιγμή, εάν αυτό ζητηθεί από τις Τελωνειακός Αρχές, κά¬ 
θε έγγραφο που αποδεικνύειτον καταγόμενο χαρακτήρα 
των εμπορευμάτων που εξάγει και την τήρηση όλων των 
προϋποθέσεων που τίθενται από τα πρωτόκολλα κατα¬ 
γωγής. 

ε. Η δήλωση στο τιμολόγιο συντάσσεται από τον εξα- 
γωγέα κατά την εξαγωγή των προϊόντων στα οποία αφο¬ 
ρά ή μετά την εξαγωγή, εφόσον προσκομίζεται στη χώρα 
εισαγωγής το αργότερο δύο έτη μετά την εισαγωγή στην 
τελευταία των προϊόντων. 

2. Οι εξαγωγικές επιχειρήσεις που έχουν «Άδεια Ε.Ε.» 
και συντάσσουν δήλωση στο τιμολόγιο, πρέπει να φυλάσ¬ 
σουν επίτρίατουλάχιστον έτη, αντίγραφο της εν λόγω δή¬ 
λωσης στο τιμολόγιο και τα έγγραφα που αποδεικνύουν 
τον καταγόμενο χαρακτήρα των εμπορευμάτων καθώς 
και την τήρηση των λοιπών προϋποθέσεων που τίθενται 
από το σχετικό πρωτόκολλο καταγωγής. 

Άρθρο 7 

Απλοποιημένη διαδικασία στα πλαίσια της 
Συμφωνίας Σύνδεσης Ε.Κ. - Τουρκίας 
(ΠΑΡΑΡΤΗΜΑ II) 

1. Οι εξαγωγικές επιχειρήσεις στο όνομα των οποίων 
έχει εκδοθεί η «Άδεια Ε.Ε.» έχουντη δυνατότητα επιλογής 
μεταξύ δύο περιπτώσεων απλοποιημένης διαδικασίας, 
ως κατωτέρω: 

α. είτε να προσφεύγουν στη διαδικασία της εκ των προ- 
τέρωνθεώρησηςτων Πιστοποιητικών Κυκλοφορίας Α.ΤΡ. 
στο χώρο 12, από το Τελωνείο Ελέγχου που ορίζεται στην 
«Άδεια Ε.Ε.», με την υπογραφή, χειρόγραφη ή όχι, ενός 
υπαλλήλου του εν λόγω τελωνείου. 

β. είτε να προσφεύγουν στη διαδικασία της θεώρησης 
των Πιστοποιητικών Α.ΤΒ. από την ίδια εξαγωγική επιχεί¬ 
ρηση με ειδική μεταλλική σφραγίδα (η οποία μπορεί να 
τυπώνεται εκ των προτέρων επί των πιστοποιητικών) που 
έχει εγκριθεί από το Τελωνείο Ελέγχου, ως το υπόδειγμα 
που διαλαμβάνεται στο Παράρτημα Vτης παρούσας από¬ 
φασης. 

2. Τα πιστοποιητικά κυκλοφορίας Α.ΤΡ. που εκδίδονται 


σύμφωνα με τα οριζόμενα στις περιπτώσεις α και β της 
παραπάνω παραγράφου πρέπει να φέρουν στο χώρο 8 
την ένδειξη «Απλοποιημένη διαδικασία». 

Άρθρο 8 

Απλοποιημένη διαδικασία στα πλαίσια των 
Ευρομεσογειακών Συμφωνιών με τις χώρες 
του Παραρτήματος III 

1. Οι εξαγωγικές επιχειρήσεις στο όνομα των οποίων 
έχει εκδοθεί η «Άδεια Ε.Ε.» έχουντη δυνατότητα επιλογής 
μεταξύ δύο περιπτώσεων απλοποιημένης διαδικασίας, 
ως κατωτέρω: 

α. είτε να προσφεύγουν στη διαδικασία της εκ των προ¬ 
τέρων θεώρησηςτων Πιστοποιητικών κυκλοφορίας ΕΕΙΡ1 
στο χώρο 11, από το Τελωνείο Ελέγχου που ορίζεται στην 
«Άδεια Ε.Ε.», με την υπογραφή, χειρόγραφη ή όχι, ενός 
υπαλλήλου του εν λόγω Τελωνείου. 

β. είτε να προσφεύγουν στη διαδικασία της θεώρησης 
των Πιστοποιητικών ΕίΙΗΙ από την ίδια εξαγωγική επιχεί¬ 
ρηση με ειδική μεταλλική σφραγίδα (η οποία μπορεί να 
τυπώνεται εκ των προτέρων επί των πιστοποιητικών) που 
έχει εγκριθεί από το Τελωνείο Ελέγχου, ως το υπόδειγμα 
που διαλαμβάνεται στο Παράρτημα VI της παρούσας 
απόφασης. 

2. Τα πιστοποιητικά κυκλοφορίας ΕΕΙΒ1 που εκδίδονται 
σύμφωνα με τα οριζόμενα στις περιπτώσεις α και β της 
παραπάνω παραγράφου, πρέπει να φέρουν στο χώρο 7 
την ένδειξη «Απλοποιημένη διαδικασία». 

3. Οι εξαγωγικές επιχειρήσεις που έχουν «Άδεια Ε.Ε.» 
και χρησιμοποιούν την απλοποιημένη διαδικασία έκδο¬ 
σης πιστοποιητικών, πρέπει να φυλάσσουν επί τρία του¬ 
λάχιστον έτη, αντίγραφα των αιτήσεων πιστοποιητικών 
ΕΨΒ1 και τα έγγραφα που αποδεικνύουν τον καταγόμενο 
χαρακτήρατωνεμπορευμάτων καθώς καιτηντήρησητων 
λοιπών προϋποθέσεων που τίθενται από το σχετικό πρω¬ 
τόκολλο καταγωγής. 

Άρθρο 9 

1. Η αριθ. Δ. 1374/609/7.11.97 (ΦΕΚ985/Β/97) απόφαση 
του Υπουργού Οικονομικών καταργείται. 

2. Εντός τεσσάρων μηνών από τη δημοσίευση της πα¬ 
ρούσας, οι Τελωνειακός Περιφέρειες που έχουν ήδη χο¬ 
ρηγήσει «Άδειες Ε.Ε.» βάσει της παραπάνω καταργούμε- 
νης απόφασης, υποχρεούνται να τις αντικαταστήσουν 
ώστε αυτές να συμφωνούν με τις νέες διατάξεις (ειδικό¬ 
τερα ωςπροςταάρθρα2 και 5) και να ενημερώσουν ανά¬ 
λογα τους εμπλεκόμενους φορείς (δικαιούχο, παλιό και 
νέο τελωνείο ελέγχου, οικονομική επιθεώρηση, δασμολο¬ 
γική δ/νση Υπουργείου Οικονομικών). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 20 Δεκεμβρίου 2001 

ΟΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 

ΠΑΡΑΡΤΗΜΑ 1 

Προτιμησιακών Συμφωνιών και αυτόνομων καθεστώτων που 
προβλέπουν απλοποιημένες διαδικασίες απόδειξης καταγωγής 


α.α. 

Συμφωνία 

Διατάξεις 

1. 

Ευρομεσογειακή Συμφωνία Σύν¬ 
δεσης Ε.Κ. - Ισραήλ. 

Πρωτόκολλο Νο 4, άρθρα 17, 22, 23 και 
28 (Εφημερίδα Ευρωπαϊκών Κοινοτήτων 
1 147/21.6.2000). 

2. 

Ενδιάμεση Συμφωνία Ε.Κ. - 
Σλοβενίας. 

Πρωτόκολλο Νο 4, άρθρα 16, 21, 22 και 
28 (Εφημερίδα Ευρωπαϊκών Κοινοτήτων 
1.344/31.12.96). 

3. 

Συμφωνία για τον Ευρωπαϊκό 
Οικονομικό Χώρο. 

Πρωτόκολλο Νο 4, άρθρα 15, 20, 21 και 
28 (Εφημερίδα Ευρωπαϊκών Κοινοτήτων 
Ι_ 21/23.1.1997). 

4. 

Συμφωνία Ε.Κ. - Δανίας και Το¬ 
πικής Κυβέρνησης των Νήσων 
Φερόων. 

Πρωτόκολλο Νο 3, άρθρα 15, 20, 21 και 
27 (Εφημερίδα Ευρωπαϊκών Κοινοτήτων 
1_ 53/22.2.1997). 

5. 

Ευρωπαϊκές Συμφωνίες Ε.Κ - 
Ρουμανίας, Ουγγαρίας, Βουλ¬ 
γαρίας, Σλοβακίας, Πολωνίας 
και Τσεχίας. 

Πρωτόκολλο Νο 4, άρθρα 16, 21, 22 και 
28 (Εφημερίδες Ευρωπαϊκών Κοινοτήτων 

1 54/24.2.97, 1_ 92/7.4.97, Ι_ 134/24.5.97, 
ί 212/5.8.97, 1 221/11.8.97, 1_ 343/ 
31.12.96). 

6. 

Συμφωνίες Ελευθέρων Συναλ¬ 
λαγών Ε.Κ. - Εσθονίας, Λετο¬ 
νίας, Λιθουανίας. 

Πρωτόκολλο Νο 3, άρθρα 16, 21, 22 και 
28 (Εφημερίδες Ευρωπαϊκών Κοινοτήτων 

Ι_ 111/28.4.97, 1 136/27.5.97). 

7. 

Ευρωμεσογειακή Ενδιάμεση 

Συμφωνία Σύνδεσης Ε.Κ. - Ορ¬ 
γάνωσης για την Απελευθέρω¬ 
ση της Παλαιστίνης εξ ονόματος 
της Παλαιστινιακής Αρχής της 
Δυτ. Όχθης και της Γάζας. 

Πρωτόκολλο Νο 3, άρθρα 15, 20, 21 και 
27 (Εφημερίδα Ευρωπαϊκών Κοινοτήτων 
!_ 187/16.7.97). 

8. 

Συμφωνία Ε.Κ. - Ελβετικής Συ¬ 
νομοσπονδίας, Ισλανδίας και 
Νορβηγίας. 

Πρωτόκολλο Νο 3, άρθρα 16, 21, 22 και 
28 (Εφημερίδα Ευρωπαϊκών Κοινοτήτων 
1- 195/23.7.97). 

9. 

Συμφωνία ΕΟΚ - Ανδόρας. 

Προσάρτημα της συμφωνίας, άρθρα 14, 
19, 20 και 25 (Εφημερίδα Ευρωπαϊκών 
Κοινοτήτων, Ι_ 191/3.7.1999). 


Συμφωνία εμπορίου, ανάπτυξης 
και συνεργασίας Ε.Κ. - Ν. 
Αφρικής. 

Πρωτόκολλο Νο 1, άρθρα 14, 19, 20 και 
27 (Εφημερίδα Ευρωπαϊκών Κοινοτήτων 
1311/4.12.1999). 


Ενδιάμεση Συμφωνία Ε.Κ. - 
Μεξικού. 

Παράρτημα III της Απόφασης 2/2000 του 
Μεικτού Συμβουλίου Ε.Κ. - Μεξικού, 
άρθρα 15, 20, 21 και 27 (Εφημερίδα Ευ¬ 
ρωπαϊκών Κοινοτήτων Ι_ 157/30.6.2000). 

12. 

Συμφωνία εταιρικής σχέσης 
Α.Κ.Ε. - Ε.Κ. 

Πρωτόκολλο Νο 1 του Παραρτήματος V 
στο Παράρτημα της Απόφασης 1/2000 
του Συμβουλίου Υπουργών Α.Κ.Ε. - Ε.Κ. 
(Εφημερίδα Ευρωπαϊκών Κοινοτήτων Ι_ 
317/15.12.2000). 

13. 

Ενδιάμεση συμφωνία Ε.Κ. - 
Π.Γ.Δ.Μ. 

Πρωτόκολλο Νο 4, άρθρα 16, 21, 22 και 
28 (Εφημερίδα Ευρωπαϊκών Κοινοτήτων 
ί 124/4.5.2001). 

14. 

Θέουτα - Μελίλια. 

Καν. (ΕΚ) 82/2001, άρθρα 16, 21, 22 και 
28 (Εφημερίδα Ευρωπαϊκών Κοινοτήτων, 
120/20.1.2001). 

15. 

Συμφωνία Ευρωπαϊκής Κοινότη¬ 
τας Άνθρακα και Χάλυβα - 
Τουρκίας. 

Πρωτόκολλο Νο 1, άρθρα 14, 19, 20 και 
24 της Απόφασης 1999/561/ΕΚΑΧ της 
Μεικτής Επιτροπής Ε.Κ.Α.Χ. - Τουρκίας 
(Εφημερίδα Ευρωπαϊκών Κοινοτήτων, 

1_ 212/12.8.1999). 

16. 

Συμφωνία Σύνδεσης Ε.Ο.Κ. - 
Τουρκίας (Γεωργικά προϊόντα). 

Πρωτόκολλο Νο 3 της Απόφασης 1/98 
του Συμβουλίου Σύνδεσης Ε.Κ. 
Τουρκίας, άρθρα 14, 19, 20 και 25 
(Εφημερίδα Ευρωπαϊκών Κοινοτήτων 1 
86/20.3.98). 

Αυτόνομα Καθεστώτα 

1 . 

Σύστημα Γενικευμένων Προτι¬ 
μήσεων. 

Άρθρα 80, 89, 90 και 90Α του Καν. (ΕΟΚ) 
2454/93 για τον καθορισμό ορισμένων 
διατάξεων εφαρμογής του Κοινοτικού 
Τελωνειακού Κώδικα. 

2. 

Δικαιούχοι χώρες ή εδάφη προ- 
τιμησιακών μέτρων που θεσπί¬ 
στηκαν μονομερώς από την Κοι¬ 
νότητα [Αλβανία, Βοσνία - Ερ¬ 
ζεγοβίνη, Κροατία, Ομοσπον¬ 
διακή Δημοκρατία Γιουγκοσλα¬ 
βίας, Σλοβενία (για ορισμένους 
οίνους), Π.Γ.Δ.Μ. (για ορισμέ¬ 
νους οίνους)]. 

Άρθρα 109, 116 και 117 του Καν. (ΕΟΚ) 
2454/93 για τον καθορισμό ορισμένων 
διατάξεων εφαρμογής του Κοινοτικού Τε¬ 
λωνειακού Κώδικα. 

ΠΑΡΑΡΤΗΜΑ II 


α.α. 

Συμφωνία 

Σύνδεσης 

Απόφαση 1/2001 της Επιτροπής Τελωνειακής 


Ε.Ο.Κ. - Τουρκίας. 

Συνεργασίας Ε.Κ. - Τουρκίας για την τροπο- 




ποποίηση της Απόφασης 1/96, άρθρο 11 
(Εφημερίδα Ευρωπαϊκών Κοινοτήτων Ι_ 98/ 
7.4.2001). 


ΠΑΡΑΡΤΗΜΑ III 


α.α. 

Συμφωνία 

Διατάξεις 

1 . 

Ευρωμεσογειακή Συμφωνία 

Σύνδεσης Ε.Κ. - Τυνησίας. 

Πρωτόκολλο Νο 4, άρθρο 22 (Εφημερίδα 
Ευρωπαϊκών Κοινοτήτων, 1_ 97/30.3.98). 

2. 

Ευρωμεσογειακή Συμφωνία 

Σύνδεσης Ε.Κ. - Μαρόκου. 

Πρωτόκολλο Νο 4, άρθρο 22 (Εφημερίδα 
Ευρωπαϊκών Κοινοτήτων, Ι_ 70/18.3.2000). 


ΠΑΡΑΡΤΗΜΑ IV 
ΔΗΛΩΣΗ ΤΙΜΟΛΟΓΙΟΥ 

Ο εξαγωγέας των προϊόντων που καλύπτονται από το παρόν έγγραφο (άδεια 
τελωνείου αριθ... δηλώνει ότι, εκτός εάν δηλώνεται σαφώς άλλως τα 

προϊόντα αυτά είναι προτιμησιακής καταγωγής .... (Ζ) .... 


(1) πρέπει να αναγράφεται ο αριθμός άδειας του εγκεκριμένου εξαγωγέα 

(2) πρέπει να δηλώνεται η χώρα καταγωγής των προϊόντων 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Π ΑΡΑΡΤΗΜΑ ν 


Υπόδειγμα αποτυπώματος της σφραγίδας που μνημονεύεται στο άρθρο 7 παρά¬ 
γραφος 1 β της Απόφασης. 


30 ιππι 



30 ΓΠΓΠ 


Υ 


(1) Αρχικά ή έμβλημα της χώρας εξαγωγής 

(2) Πληροφορίες απαραίτητες για την εξακρίβωση ταυτότητας του εγκεκριμένου 
εξαγωγέα 


ΠΑΡΑΡΤΗΜΑ VI 


Υπόδειγμα αποτυπώματος της σφραγίδας που μνημονεύεται στο άρθρο 8 
παράγραφος 1 β της Απόφασης. 


30 ΓΠΐπ 



(1) Σήμα ή εθνόσημο του κράτους εξαγωγής 

{2) Στοιχεία που επιτρέπουν την εξακρίβωση της ταυτότητας του εγκεκριμένου 
εξαγωγέα 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





